Ekki verður unnið frekar við uppsetningu Hólasandslínu í vetur og útlit er fyrir að framkvæmdum seinki um allt að átta mánuði. Starfsmenn verktakans frá Bosníu eru á heimleið og koma ekki til landsins aftur fyrr en næsta vor.
Hólasandslína þrjú er sjötíu kílómetra löng háspennulína frá Hólasandi til Akureyrar. Framkvæmdir hófust í ágúst 2020 og áætlað var að taka línuna í notkun núna í árslok. Nú er ljóst að það tekst ekki því aðstæður á framkvæmdasvæðinu eru orðnar erfiðar í frosti og hálku.
Segir Steinunn Þorsteinsdóttir, upplýsingafulltrúi Landsnets. Þegar er búið að reisa 134 af 184 möstrum línunnar og um þriðjungur af strengjum er kominn í möstrin. Einnig er langt komið með að grafa um tíu kílómetra jarðstreng í Eyjafirði, en þess er vænst að sá hluti gæti klárast um áramót. Nú eru starfsmenn verktakans sem sjá um möstur og reisingu, Elnos frá Bosníu, síðan á heimleið. Steinunn segir reiknað með sú vinna hefjist aftur í mars eða apríl, eða um leið og aðstæður leyfa.
Átta mánaða seinkun er fyrirsjáanleg á framkvæmdum við Hólasandslínu, nýrrar háspennulínu frá Hólasandi til Akureyrar. Starfsmenn verktakans frá Bosníu eru á heimleið og koma ekki til landsins aftur fyrr en næsta vor.